CELEX: C2006/224/37
Language: el
Date: 2006-09-16 00:00:00
Title: Υπόθεση C-267/06: Αίτηση για την έκδοση προδικαστικής αποφάσεως, την οποία υπέβαλε το Bayerischen Verwaltungsgerichts München (Γερμανία) στις 20 Ιουνίου 2006 — Tadao Maruko κατά Versorgungsanstalt der deutschen Bühnen

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/20
            
         Αίτηση για την έκδοση προδικαστικής αποφάσεως, την οποία υπέβαλε το Bayerischen Verwaltungsgerichts München (Γερμανία) στις 20 Ιουνίου 2006 — Tadao Maruko κατά Versorgungsanstalt der deutschen Bühnen
   (Υπόθεση C-267/06)
   (2006/C 224/37)
   Γλώσσα διαδικασίας: η γερμανική
   Αιτούν δικαστήριο
   Bayerisches Verwaltungsgericht München
   Διάδικοι στην υπόθεση της κύριας δίκης
   Tadao Maruko
   κατά:
   Versorgungsanstalt der deutschen Bühnen.
   Προδικαστικά ερωτήματα
   
               1)
            
            
               Συνιστά ένα επαγγελματικό σύστημα υποχρεωτικής κοινωνικής ασφαλίσεως –όπως στην υπό κρίση υπόθεση o οργανισμός κοινωνικής ασφαλίσεως των γερμανικών θεάτρων (Versorgungsanstalt der deutschen Bühnen)– εξομοιούμενο προς τα δημόσια συστήματα σύστημα υπό την έννοια του άρθρου 3, παράγραφος 3, της οδηγίας 2000/78/EΚ (1) του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ L 303 της 2.12.2000, σ. 16);
            
         
               2)
            
            
               Πρέπει οι παροχές ενός επαγγελματικού ιδρύματος κοινωνικής ασφαλίσεως προς επιζώντες υπό τη μορφή συντάξεως χηρείας να ερμηνεύονται ως αμοιβή υπό την έννοια του άρθρου 3, παράγραφος 1, στοιχείο γ', της οδηγίας 2000/78/EΚ;
            
         
               3)
            
            
               Αντιβαίνουν προς το άρθρο 1 σε συνδυασμό με το άρθρο 2, παράγραφος 2, στοιχείο α', της οδηγίας 2000/78/EΚ οι διατάξεις του καταστατικού ενός συμπληρωματικού συστήματος κοινωνικής ασφαλίσεως της υπό εξέταση κατηγορίας, κατά τις οποίες σύντροφος δηλωμένης συμβιώσεως δεν λαμβάνει μετά τον θάνατο του συντρόφου του παροχές επιζώντων αντίστοιχες προς αυτές των συζύγων, μολονότι ζει σε κοινωνία φροντίδας και αλληλεγγύης που θεμελιώνεται τυπικά εφ' όρου ζωής, όπως οι σύζυγοι;
            
         
               4)
            
            
               Σε περίπτωση καταφατικής απαντήσεως στα προηγούμενα ερωτήματα: Είναι θεμιτή διάκριση λόγω του γενετήσιου προσανατολισμού βάσει της αιτιολογικής σκέψεως 22 της οδηγίας 2000/78/EΚ;
            
         
               5)
            
            
               Περιορίζονται οι παροχές επιζώντων, λόγω της νομολογίας Barber (υπόθεση C-262/88), στον μετά τις 17 Μαΐου 1990 χρόνο;
            
         
      (1)  ΕΕ L 303, σ. 16.